Kohtunikuks kandideerija peab olema kõrgete kõlbeliste omadustega, hea tervisega ja eesti keelt valdav Eesti kodanik, kes on lõpetanud riiklikult akrediteeritud ülikooli õigusteaduskonna, ei ole süüdi mõistetud tahtliku kuriteo toimepanemise eest, vallandatud ega tagandatud juriidilist kõrgkvalifikatsiooni nõudvalt  ametikohalt. Samuti ei tohi kohtunikuks pürgija olla erakonna, Riigikogu, kohaliku volikogu ega äriühingu juhtorganite liige.